  Туспуктэм: Григорий Фомин Майя Бывальцева Удмуртиын трассаос вылэ гожъёс лэсьтыны кутскизы. Нырысетӥосыз пӧлын Ижкар – Люк сюресэз пусйылӥзы. Со сярысь элькун кивалтэтлэн тӧроез Ярослав Семёнов Телеграм-каналаз ивортӥз. Гожъёс лэсьтӥсь машина та дыре Дэри ёросын ужзэ азьланьтэ. Матысь дыре (Ижкар – Аэропорт) – (Дэри – Гольян) но Дэри – Изгурт сюресъёсты буёлэн пусъёзы. Оглом 1 сюрс 893 иськем кузьда 119 элькун сюресъёс вылын гожъёс кылдозы. Ӝоген та уж борды муниципалитетъёс но басьтӥськозы. Ува, Пичи Пурга, Эгра, Красногорск, Камабрка, Сарапул, Сьӧлта, Балезино ёросъёс огкылъёс юнматӥзы ни. Ижкарын 25-тӥ оштолэзьысен сюресэз пыдын выжон инытосты пусйылыны кутскизы. Тужгес трос машинаос ветлон сюресъёс вылысь осевой гожез пластикен лэсьтыны малпало. « Куазез сак чакласькомы, кӧс сюрес вылын гинэ ужаськомы » Ярослав Семёнов, Удмуртиысь кивалтэтлэн тӧроез Тодэ вайытом, Удмуртиын сюресъёсты тупатъян борды но басьтӥськизы ни. Сюресчиос Ижкар – Ува сюрес вылэ асфальт вӧдыны кутскизы. Тегъёс: сюресъёс Авто Удмуртия  